
Vogelherd, arula ke Lekeraporugal 


Vogelherd arula, tigisa koe Schwabische Alb 
jakama getalte Germana, 
izvugalaf debak ke Lekeraporugal. 


Tamavafa Gadakiewega 

Belca dem tevoya abdiizvugalafa arula ( don 
Vogelherd arula ) milvemon tigisa getalte 
Germana va tano katcalapafo izvaxo ke tawava 
tadler nume bak 2007 wetce arayaf debak ke 
tamavafa gadakiewega ke UNESCO zo 
bendeyer. 


Winugafa pimtara ke UNESCO 

Arula is yamba ke oprugalafe sare koe 
Schwäbische Alb jakama ( Vogelherd arula ). 
Taneaf witaf ayik ko Europa weti 43000 tanda 
bak bocaf oprugal artlaniyid. Tano sinafo inkexo 
tiyir Schwäbische Alb jakama vagee Germana. 
Tevoya arula joxana mali 1860° sanda va 
stabrega guazafa gu 33000 ik 43000 tanda al 
razdad. Balumayan kudjot va sulem ( don arulaf 
krapol is melmakol is okol is jaftol ) is stalta is 
korafa ingaxa tulon zo trasiyid. Aryon kudjot 
volas va ayasulemaf tisik is kudjama va ayikya 
zo kosmayad. Bat rawopaf debak va volasa 
yamba tisa tana losavsafa ke tamava vrutad ise 
va koafira icde xanta ke ayafa yambafa vonera 
webed. 


Rawopaf debak 

Koe Lone krant, Vogelherd arula tir tela lotaltefa 
tigisa. Tir dem baroyo kolanixo gluyakirafo gu 
lupaxa koe pistxo. Bata betsava varon zo 
vestayar ise zo kaljoxayar. Taneafa kosmara isu 


tir ayaf is abdi- 


IZVA IS ARAYA 


divsidara bak 1930- sanda gan Gustav Riek is 
Hermann Mohn zo skuyud. Soe banugale 
divmimayan baspieks sure gire zo joxayad ise 
loeke zo drunayad. 


Evlara va serixo ke Vogelherd arula va evlaks 
wali milgaf Lekeraporugal is Gelkeraporugal 
nekir. Kotak ke koafizayani seri vas jontik 
sulemaf kudjot ruldar, i vas lo epuyun kum 
melmakolafa wula. Bat kudjot va yona katca 
bliyisa bak oprugal volad, i va tulon arulaf krapol 


Kotavaf Izvugalayak [-800 — -700 : Pacifika is Ronefa Asia] 


Sinka is Anameda — Irubara is Vegedura — Ckane is Gandura — Yamba is Miga 


BURMOTAROPANYA 

Skeura ke jontik siniik ya 
burmotaranya mali lekeugal 
zo slamer, Lana ezla suteyena 
bak -VII-eafa decemda va 
vexala dem yon fraf azekor 
ware re co rotorigin gu burmo- 
taropanya dafur. Siniik va 
sinka ton < olk > ( zadaya ok 
denta ok plebota ) is azekor 

( ara sinka dositasa va olk ta 
tupoara ) solzarteyed, 


Bat nelkot koe Ronefa Asia kotliz 
galbuweyer. Katcalafa burmo- 
tarafa prostewa ke siniikeem 
golde bagalara mali lekeugal is 
gruperapa va ruxa is govitafa 
enga al tadlewer, is va aryona 
tadlexa dum kabay mal krimta 
is wivga ke valentefa tcabanera, 
is warzeks ke tawamidura mal 
istefa azekapa, 


MIKIYA TA KEPAITA 
Mikiya kum burmeyena 
kuritca enekeon titisa 
gimbafa kira ke loa mona 
koe lentefa is istefa Sinia, 
ya korid bak -VIII-eafa 
decemda toz ikarundayad. 
Kepaita tiyid besayana gu 
emacek dem anamkafa 
traozesa mikiya, don 
telyona domafa ingayana. 


Ingayana anamkafa mikiya, Shanxi, Sinia 


VOGELHERD, ARULA KE LEKERAPORUGAL 3 


is melmakol is govitaf okol is dere nudol. 


Kudjot kosmayan 
koe Vogelherd arula 


Ayakoraf kudjot is toloy stogoyeyen val is yona ingasa muka va 
olkotceem tukotrad. Evlara kan 14° beba al exoner da belikafa klaa 
ke bada ke Aurignac sare ke Vogelherd arula tir 35000 ik 41600 AR 
tanda. 


Dum yona dzeta ke Hohle Fels arula, telyona ke Vogelherd arula 
va yona welmafa tcala ke rupolafa kotcara divnedid, | va tcala tisa 
pragucayan nekiks ke pist gan pragara ke arulaf rupol. 


Kudjotya ke Vogelherd 
Kudjotya ke Vogelherd tir kudjot, is rotis 
ayikyaf kaatoeks, ke Abdiizvugal evlon 
gu Jotaf Lekeraporugal. 


Kudjot kum talgava ke wafibol zo 
epuyur, weti 13000 tanda bak 
Madeleine Sare. Zo nirayar isen gije tir 
vas 6.9 cm-. In tir takiskaf isen alto 
vierdon zo kaatoeyer. 


Kudjama bak 2008 zo kosmayar, 
drunason va fultey danes va joxara 
skuyuna bak 1931 gan Gustav Riek koe 
arula ke Vogelherd. Bat fultey al zo 
flanced numen konaka kudjama al zo 
trasiyid. Kudjotya ke Vogelherd nutir 
tela loon dulapafa. Tir roluntena gu 
aryona kudjotya ke Madeleine Sare ke 
Petersfels. 


Nuyafa ewava male internetxo : 
https:/commons.wikimedia.org 


Internetxo : Kotava : langue, littérature / ava, suteroteem 


https://kotava1837481.wordpress.com/2018/11/21/izvugalayak-800-700-ronefa-asia-is-pacifika/ 


WARFOKAF WITKOT ZIKEYENA EDA 

xim ke witkot trasiyin valente Soe, ware lekeon, tota koe bata Bak -VIII-eafa decemda gejeda 

Vietnama evlon gu -VIII-eafa gola al zo vegeduyud ` weti dem otcayan okol koe gazafa 

decemda va telyona stabrega abdion 55 000 tanda, ayaf blay naboxa dile zo kotawayad. Bat duergeet, 
ke tota koe Geronefa Asia, Bat va Australia batkane al irem kum inta tiyid dem iyekotaf žus 
totuk ( tel logijaf tir abrotcaf zomeyed ; loon noelton, aryona ziradey vwon ice elbom, dem 

vas 4.5 m- ) mal aalulim zo lospa va tursieem ke Pacifika kuldamard vwon is iyekotafa 

suxayad, Wetce warfok mu Welfa batkane di kallapivid, pozla ywon ice wast, isen okol 

lanyon kulik zo malsaveyed. voxen ya stabrega ke batyona gu iyekotaf kirmeem is xatcaxa 


losavsafa tota men al kosmayat. ikz- zo zikeved 


= SUTEROT 


Tael koe kelt ixam vaticeon tigir. Ault ke Rupolap 
Bitejeem toz blaganyar. Tap loloon dur. Dile, 
valenteon, bimileson kadime ivamuacku ke orikaf 
rujod, teybriva ke artstis naelot ton afiga az afida 
sotcewed. 


; Kotavaxak dem Sieg , Lisanka va sok ke felisik ape vofar nume van yasaxo 
| d | | proyon is xelkason lakir. Makar, debanyes koe 
| impadimot, wan viklar ise va bata cwaga wan 
dankagar. Dun kalir da va inta vas aluboy edavacek 
al ulir nume gan guazya fu zo alier. Mam ton ie is bre 
va larida divstid ; va miel gabentapon is grenyapon 
ticstid eke « diveik » ticlaniyis va kepaita ke skiderna 
budeteson va keldegayaxay, va intafa takra 
tupwertawesa is tukranavesa laizon pestaler. Won 
Lisanka va impadimot mo denoxa al star lizu vema zo 
kosmar. Nolda leve taelaftapa stokewesa yozdar. 
Dile, bata afika nugrirunkawer, nolda tuorikawer, 
voxen moion, randera ke naelot gire vamoonir. Bata 
| betawesa tcaza va manafa keska dakid. Kotara 
| noldanafa bria ke aalxo nuzekar ` onton vannir, onton 
— SC: ilnir. Iste aalxo, Makar va usukiskafa batakafa 
Yamalax denoxa solwickir, lize kadimeon preyutason 
koe danca al koisker, gralometeson va kota 
snavolinda iku zveriinda. 


Vladimir Korolenko 


Kotava, tela tamefa golerava 


Bat goaspil va salt ke inafa rietera ataler. Toz dankagar da bresitol tir nariyin koe ikse, da va 
alma direvielon lusteter, nume da gan guazya me zo balieter. 


Taneaf biotavordig tauler ise va fentaf miel ke fentugal remstir viele Makar va renga kolanir. 
Vere pu guazya dakter da bresitol koe ikse tigir. Al vulkuckur da kurenik va meki ruyatki doon al 
ulir, dume zo akoydapar viele nekev dean warzotany va nugarapa malseotar. Ko ilava kerujon 
senyar, vox kalianson larde va nubokara ke kurenik ko ge vol rovokazawar. 


Bak bata nyalera, vamoe jorus Tcalgan, fawokaf biotamam azenter ise va santara rem 
vibongukaf badeem ke miel lumiskon divatcer. 


IV 


Makar koe ilava senyer.Inafa taka anteyawer, koepak teyer. Aotceks dem lavajeb is olaxa tizon 
koe litceem pridur. Jewesa nolda ton fentapaf salt moo tcoreem vantraspur. Oltavafa voa kevo 
ge titnid. 


Guazya folir da in keniber.Neke me. Utsala ke bresitol va inafa kimtafa keraya veber. Re folickir 
da sulem tir nariyin, koe tele ikse dace tagelton rodasugdar.Va bresitol wir, i va in seluyun leve 
gamiaf empor is suxas va nolda kan kotceem ta tunuyara. Taelolya remstisa va vafi mikaci va 
inaf moavukaf im jebesid. Inaf iteem yozdar, va tel ke Makar aneyar. 


Makar gitaker.Tit ilava grabler. Van sagafa Lisanka vulter. Ko aalxo djulanir. 


KLOKARA KE MAKAR 


Voxen tokcoba fepoar ? Kas xuye pof meem ke guazya va in ben bergok ke myotxa vannarir aze 
ko ilava kadir ? 


Volgue, dive wida ixam tigir. Mujeem ke impadimot formason kilder ise moe tuolgayana nolda 
dwedad.Tcalgan kadimeon tigir, ixam ilon.Biot ke uja ilamkon mamar, azen, vamoe ebeltafa 
zidaconya kevaxawesa moe aftafa azentekwa, orikafa brucka ke yakutaf okollakisik dem ontinafi 
opafi edji awid, dum talara ke jontiki zveri.Kal uja lanid, ampud. 


Ixam tael titnir.Ticeon, tagelton mMirastion, batakamaf rujodam awir. Ton afistafa is betawesa 
afida jeber. Laizon, nusollipawer, nutumantawer, nuroidar. Jonukafa teyolya kotliz malon bimiled 
solve lenteon Ikon ivamuf stat rujod tutapedawer, kotveraston loloon ebeltaf, orikaf loon dam 
aalxo liz Makar fu kolakir. 


Tore koo jotafo is vafo aalxomo kelda tir vristafa. Vokeon venta tigid. Voxen darpeda Makar 
abdulakir, aal tugijawed, aalxo loon tuelkawer, tugovitawer, ton divulafa listuca kum santara is 
amlitara. Letafa gama tid dem anamplekus moavukaf fentsel is myotxa. Afidanya ke vanawalt va 
vafa vokliba ton afiasa tamka dile remstir ; bam va koton batakafa senta ok buxan yup ke kon aal 
koafir, i ke kon aalaf gulik daykes moe sid bro awalkoda koe noldafa koxawa... Batcoba slamar 
azen aalxo ko stivawesa is bulafa orika gin kaluber. 


Makar vukir.Banlize, riwe drume kelda, iksebolk al zo deraykar. Afistafa afida va anamefo 
karnizxomo solwion koafir. Makar va taneafe ikse dace kozwir : dem baroy gamiaf abrotcaf trink 
windeyen keve xuf nuk is giskin gan esafa skelaxa dem konaki madasikimi sinton dikisi va afoba 
kum yinaxa. 


Ae bate ikse va in me pasud voxe va bresitol soe gilebidud. Makar va impadimot blion 
volrundanyar, aze, iskeson va grufa Lisanka iste kelda, anamterektar. 


Mek lor koe aalxo.Ant mamara ke kristnazbalaviel re ilon mal wida koe aulaf miel wan tauler. 


Makar va mecoba gokivar. Pilkotik ke batyone ikse tir Alyocka Tcalganov, i vegungik is volnapik. 
Voxen koe uja batedje tce tigir. Cufa welma ke nolda sure lubeyesa va meka conyuta ruldar. 


In va vafi mikaci istlanir. Va mecoba. Nolda leve bora dwer. Inaf empor tid emakoraf, va kesi buli 
dem amlitasa garizapa vektad. 


Kotliz wan exuler. Ware va mecoba. Bam van kelda dimon lanir. 


Voxen kay !! Kactarama... Blakeramaf im kaliaf dum koafima koe aalxo va afiackano is pokepafo 
xo remlanir... Makar va opaf oblakeem ke bresitol solwickir, i ke bresitol dem vaf ault talturonon 
botcewes dum djujupas va onkara ko istak ke aalxo. Sulem wal ulim griawir, vanvulteson va ikse 
ke Makar, azen vanion cufa odjaca koe aalxo tauler. Lorara taneon madjafa lev galza ke 
aalapeem azon arstaksewer aze ko sumefa vosta aulon eglur. 


Takra ke Makar toz dendaweper.Tane inafe ikse su luber. 


In rem mikaci ongir. Gama va iteem ustad, va fentapafa nolda kev gexata botced. Ardeotar, 
ilgaeler. 


KLOKARA KE MAKAR 


Ixam koe binka dire inton fenkuyuna tigir. Aal batakaf gu elada vokeon ranyed ` kabdueon 
keldama tir vristafa is loloon nilafa isen arteon gariza ke iksepe tsabuson fenkuwer... Ware 
konaka bora... 


Voxen moe mila binka, poku ikse, ayafa vola gepoyter aze vere griawir. Disuk va yona pinta is 
altoza biwe rovannarir. Won Makar va Alyocka Tcalganov su kagruper. Va xowaso alnafo 
altomo is rupolafa laniga al solwickir. Orikafa vola ke Alyocka dace al nutir orikafa loon dam 
gubeon, kutceem al nutir loon ontinaf keve talgapeem. 

Exukera ke Makar tir gijafa is purafa. < Man jastrik ! Vanmia jinaf ikseeem gozar In Ae kore 
Makar va ikse volke int sure al kodisuker, pune batcoba me tir mila isen amidaca sotir... Bata 
amidaca tir : viele in vanmiae ikse ke Alyocka al gozar, pune vol al zo djupokonser, solve re 
kozwison va diveik koe tele dalintafe, pune va situndara satoler miledje va moxasik va dalintafa 
roka djumester. 


Moo tela lotrelafa kelda rem mikaci van lubesiyine ikse vulter. Bresitol su zo narir. Voxen 
viklason dum rupol dere Alyocka va bato xo vanlanir. In fiste abdion gonartlanir. 


Va empor lubeyes moe sid tere kallanir. Va valeveon blakeraf im ke govitol kozwir. Milinde male 
ilava vomion al wir. Bresitol va nolda kan kotca sukar, ton afif is lujaf eem va in modisuker. 


— Titima ( me uzal !!)... ke jin ! ~ Makar pu Alyocka iegar. 

— Titima !! ~ puda ke Alyocka dum kro dulzer. ~ Ke jin | 

Sin toloy, miledje, vozeson ampuson, is latigison abdu sint, va trink toz levmadad tunuyatason 
aze tunarison va govitol. Moi kamadara va trink, bresitol upenyar. Welver aze vukir, nuleson 
disukeson va toloy volnik ke Tcalgan, aze takaskarason va bakaks nope lubera ke iksexinta 
friner. Azon itupon otcer, dinon aultzekason. 

Alyocka ongir ise onkar, voxen Makar va ina ben bopi ke lioza kadimuon vannarir. 

— Titima !! ~ iegar. ~ Ke jin | 

Aze kadim conyuta ke bresitol ongir. 

— Titima !! ~ puda ke Alyocka dum warzafo kro gin kalir. 

Azen Makar silukon pestaler da ben lioza zo konubar edje Alyocka abdueon laizon tigir. 

Makar mibuegar.Va bresitol vulkur aze kadim Alyocka otcesa iper. 

Loon vulted, pune loon kalion askid. Gama ke klupa va Alyocka basedjir nume va gom mo sid 
mimar. Makar, onkason is yatkon kizoyuson, fu dapnarir. Voxen Alyocka kotvielu sotir vepokafa 
loon dam Makar. Levgon vukir, rwoder, takatitalason. Makar kevu jivot kev vakor klantawer 
nume ko nolda tramkewer. Sonakana Alyocka van Makar tanamus xowar aze va inaf gom 


konarir aze ko aalxo griawir. 


Makar vion madagir, ton levempayan beweem, volkalapaf is tigis koe aklafe swave. Ikatrakul H 


KLOKARA KE MAKAR 


Makar vion madagir, ton levempayan beweem, volkalapaf is tigis koe aklafe swave. Ikatrakul !! 
Bresitol riwe koe inafa nuba su tigir voxen re... Va aultzekara ke govitol koe orikafi mikaci cwe 
wir azen moi bata bocafa beonaca parmon griawir. 


Orika loeke dur. Batakamaf rujodam ke mirasti vion solelawer, tir nemon rowin. Malstisa olya 
tenukewed, cuesa, prelkasa, volaftafa. 


Vultera va alto ke Makar al tuidular. Nolda ton fentapaf salt konis va ewazalt kevon jewer, va 
bergok ke lioza anjed, kevo ge kevtraspud, va torbas vukuda tukotrad. Va gom ilbureyen gan 
sonayana Alyocka mea dadir. Luke tobeem, bak vultera al drasur. Me gruper liz di rokatrasir. 
Debala ligundewer. Makar sogruper da fentars gu kontan lanis ko aalxo a edji is tobeem 
somekrander. 


In jontikedje lanir. Kare patavara dive Yamalax valevion am co gotigir nume va biot co 
gokozwir. Neke koe vokeon aalxo wan tigir.Mikaci nuve puon co diwedayar nume koe intafu 
diolafu ivamu co kagir.Sumeon fawokafa mamara ke biota wan yarter.Makar vanon en folanir, 
neken mamara nutir loon ilafa darpeda dankasa drivara ke biota lolodaxon artstid. 


Piksa va takra ke Makar odjon tolgenir ; cu anzar, tir rusagafu. Nimateem vol djupozanir ; 
beweem empawer, kranaves is gamiaf ; in zo ilgaelesir. Nugeem is nubeem tuglagawed. 
Miluntivamuxa tuidularsana va inafa lebafa taka cwe anamlicad ise kladad. 


— Cwe ti eglusik ! 
Bata rieta toz vonewer aze koe keraya ke Makar belon dun dilizer ; neken in wan lanir. 


Aalxo guamlitawer. Ton teca ikorafa giuca kadimeon budewer, aretlason va kota ludja is 
elekason va kota pokolera va giwara. 


— En ti eglunik, ape ! - Makar wan trakur. 


Tere po va in koton relmer. Gama ke jotaf aal jlokon is volvusteson ustad dumede co djuvoidad 
ise va inaf sokaj co djumimpavantad. Abicedje, batakaf libakol ko senta gepoyter ` mo 
vadiminieem debanyar, va oblakeem dem ebeltafa kretsa keve otsa zekar, aze tcateson tori 
Makar eskarnon konejedar. Batinde sugdalar da grupecker da in tir Makar, i miltan koinkes va 
kota deinda ta vilara va dalintafa katca koe aalxo. Voxen re va in nuleper. 


Makar nigeper. Neken aalxo loon toz blizer ` loloon tuplabawer. Re aal, don tel losumeon tigis, 


ba inafa pokolanira va abrotcafa gama sotced, va in ben usuk konugad, va inafa gexata dendad, 
va inaf iteem fezad. Lambey va vask divlanid, ton anamkaf is rilitaf iteem va in modisuked. 


Klokara ke Makar, ke Vladimir Korolenko ( Ze zika is wana ; diza tisa koe diref otuk ) 
Klokara ke Makar, berpotam (1885) ke Vladimir Korolenko rossiaf suterotik 
Xanto ` CoH Makapa, rossiavon, kalkotavayano gan Mixail Kostov, 2008. 


Dotay : Kotavaxak dem Suterot. 


Robelin banliz : https://fr.scribd.com/doc/305871177/Klokara-ke-Makar-ke-Vladimir-Korolenko 


z LINGEROPA EDVARD MUNCH 


Edvard Munch ( 1863-1944 ) ~ Norgaf lingesik 


Edvard Munch tir norgaf lingesik ise gu tanealik ke muxareva koe witafa 
lingeropa zo torigir. Wavepon tir kotgrupaf gu tira ke warzafe yambafe 
sare koe Germana is Istefa Europa, numen inaf grabomeem isu zolonuca 
koe varafa tamava re zo kagruped. Losposaf grabom ke Munch tid tel ke 
1890- sanda, tulon /era. Inaf kaikif warzeks soe loloon zo koobrad ise va 
ref yambikeem nukoswad. 


Jotugal 

Munch ba 12/12/1863 koe Løten koblir. Koe norgafu kelu banugale 
yoltkirafu gu Christiania atrir. Christian Munch gadikye tir sayakaf ` 
selaropik alkupus is morus. Gadikya nope kotcakola mulufter viele 
Edvard oxam tir alubdaf. Berikeem axon galer. Sophie berikya dum gadya nope kotcakola mulufter ; 
lojotafa berya gu « misapa » kalion zo reser. Andreas berye ba barsanda dere mulufter. Edvard va 
ewava ke akola ik awalk ik kexuca loviele dimfir. 


Munch dene brubefa olda tandon vayar aze va yamba ekemon ektudar. Va yon savsaf feliik vayar, 
dene EE kas) va tavera va zovdana lebaca tcoker, ise gan Christian Krohg kotgrupaf 

= 1 tuwavevik ke bane sare lanedje zo suzdar. Inaf taneaf grabom gan 
1 francafa geltreva zo kodororad isen kalion nijur fitcon grutepes. 


| Bak 1885 Munch koe Paris trelon jonvieler. Bak mil ilanacek va Akoles 

| rumeik gorikafa trutca toz kobaver. Bata to tir Sophie berya. Edvard 

| jontikedje vaon kobaver, aneyason va taneafa litera is mukara keldaskisa 

va remlingera va man kranavesis ilkaf bagalolk. Va darkalum is kloyatazuk 

Ievebgar nume va buneks obas va brija ikatcur. Welma ke trutca va sugda 
ke mefakafa redusa diotera nedir. Malyopasik di tid fimapaf. 


| Nelkaf grabom ke yon direfa tanda icde tazuk leon pistoled. Inger moe 
= piluda bak 1889 va defrera ke Munch ta kaatoera va nyabaf alpoz nedir, 
milkeldon gu e ke bane sare. In koe Asgardstrand va bata trutca linger. Vristapaf 
biradom adalaf gu bana gola di tir sugdalasa taruva ke jontik inaf lingeks. 


Hans Jæger is jonvielera koe Franca 

Bak 1889 Munch va delt va Hans Jæger norgaf sutesik va Yona 
nakila ke sakiura ke Christania tulon linger. Nobara bak toleafu 
acku ke 1880- sanda va Jæger is rijay dem mulaf arotievik tir 
gorukafa darima ke blira ke Munch ise tir klita ke betukera is 
koefa koboda. To banugale inafa mivizvasuterotafa warzerapa 
tozuwer. Bat taneaf zovdaks ton « rupera » va amidafa idjafa 
dandara ke 1890- sanda guyunded. Seylon gu rieteem ke Jæger, 
in kan gralomera cugeke pokefa is sagafa, va kultos is arga ke 
witafa blira djuremlinger : va « intafa blira » djulinger. 


Bak muvugal ke 1889, Munch va wonarapa va yon grabom koe 
Christiania belundar ise va yambikaf filavcek gan soka mbi 
kserar. [...] 


Varaf teliz tigis koe Kotava Xadola dene Wikipedia. ~ Banliz : htfps://avk. wikipedia. org/wiki/Edvard_Munch 


53 RECELA KE TOKAIDO VAWA : RECELA 6 : FUJISAWA 


Recela 6 : Fujisawa 


Recela 6 : Fujisawa tir pereafa gweta ke sposaf 
gwetak vergumveltkiraf gu 53 recela ke Tokaido 
vawa ( Tokaido Gojūsan-tsugi no uchi ), zovdayan 
gan Utagawa Hiroshige niponaf yambik, is taneon 
piskuyun bak 1833-1834 gan Hoeido. 


Tokaido vawa tiyir vawapa wale Edo ( re Tokyo ) 
tiso kelu ke Shogun patectokilik is Kyoto gindafu 
kelu ke Nipona. Sareon gu Hiroshige, kotafa 
soluma tiyir vas mon 500 km- numen lanis 
koyasik bad mon toloya safta exuleyed. 


Hiroshige va varaf gwetak dem 53 recela ke zalor 
zovdayar. Bata gweta ( Ukiyo-e  tazuk ) tir 
lumkirafa gu 37 x 25 cm- ( ton Oban breviz ). Tir 
teveafa ke enk ise va greelt koe Fujisawa kaatoer. 


Greelt ke Fujisawa 


Fujisawa wetce greelt ke Tokaido vawa bak 1601 
zo exoneyer. Fujisawa tiyir trigafa widava tuke 
tigira ke dalafa dopewa ke Ji viray ke niponafa 
buddeva. 


Gweta ke Hiroshige va wida dem za nedir. Koe 
radimazenta Yugyo-ji dopewa moe venta tigir isen 
kabdueon torii tuveli dem kelda stasa van 
Enoshima tigir. Za gan befoltik zo tervar isen 
balemoy wiiskik nulanis van Enoshima Benten 
tumtaxo va sint kene kuksama radimelanid. 


Utagawa Hiroshige lingesik 
( 1797-1858) 


Piskura : Gyosho enk, 1841-1844 gan Ezaki 


Piskura : Reisho enk, 1847-1852 gan Marusei 


Varaf teliz tigis koe Kotava Xadola dene Wikipedia. 
~ Banliz https://avk.wikipedia.org/wiki/Recela 6 ` Fujisawa (gweta) 

TAMAVA IS TAWAVOPA 


Goree, lecewala 
ke levetirikafa butcara 


Gorée ewala ( 14° 40" 01" L-, 17° 23' 54" R-) 
tir ewalama ke lentefa Atlantika welfa, koe 
Dakar ceda is lente kelu ke Senegala. 
Welmot tir vas 0.18 km? isen sanelia vas 
mon 1800 irubasik. Tiyir zolonafo levetirikafo 
butcaxo bal rematlantikafa butcarugal. 


Sedme UNESCO 

Grocelon ice krimta ke Senegala, lente 
Dakar, Gorée wali KVeda decemda isu 
xXxXeafa tiyir telo lozolonafo levetirikafo kazaxo 
ke afrikafa krimta. Ewala stujeyena gan portugalik az nederlandik az englik az tere francik tir ton 
kevaxase tadle dem orikafa levetirikafa revava is glabafa mona ke kazasik va levetirik. Gorée ewala 
re wan tir leca ke ayikafa savera vox dere tumtaxo ta dimnepalera. 


Izva 

Gorėe tir dem meka elupkafa sanelia viele portugalik bolkon kosmas va afrikafa krimta va inafo 
soktaxo guon askid. Wolof saneik ke tadava va ewala ixam al yoltad ( Ber ) voxe moe bata laviskafa 
raporka me djuminked lize ostik sid va midura me katir. Volson europik va lazavanya ta zavzagira 
dikid : ewala tir tuwavaf folk isen inaf tazuk va 
| bravanya ta gondara ke tota firvir kire gu utardcekap 
| zo nendar isen edogeiskafa piluda va drikafa 
| divtotara nover. 


m 


fr EE eer 


| GRUNDRISS VON DEM EYLANDE GORĖE, me den Zeiehumagen des Hen Compagnon . 


Gorėe vanpir elupkafi vefaki ke geja wal europafa 
patecta. Kevaliera toldecemdon War isen vexeem 
| opelaf : artlapira az mosidara az vilara va folk is 
GH i —— Žr Fat = | H I 

= E = Ee, BEE vegeduks ke daref kerelesik az kolnara va pilkafa 


E T trumindara yoltana vey vo, az acagirama va 

07777? dimlapis volnik bulis az mosidas az anamvilas akz- 
Batdume me destat da katcalafa stabrega ke bane 
tuskaltayane sare mea tid ugale portugalik is 
xollandik is englik is francik va digira ke ewala gu 
sint lyumayad, vaxe pilkaf yolt ezbayan koe gopa ke 
savseluxaxa : Oranje folk isu Nassau, Saint- 
François folk isu Saint-Michel... Soe tanoy yolt al 
ticfir : nederlandavaf < Goede Reede > nekitis 


« Gorėe ». 


Bak 1677 debala loon zo tuaftar. Estrėes rambik 
artlapiyis az buliyis az mosidayas az vilayas va 
xollandaf folk akz-, va Franca moe ewala delon 
inker. Antaf elicapik zavzar Engla : remi rekola ke 
XVIII-e22 decemda, ewala balemon tiyir englafa ise 
alubon francafa. Soe koton anteyasa is anamvilasa 
nizdera adre zo jovleyer. 


1) Xollandaf zovdom va Gorėe ewala, 1765. 
Saint-Michel folk isu Saint-Louis zo rowid. 
2) Ref wiks va ewala is kolneem. 

Male Castel folk varoneon tigis. 


GOREE EWALA 


KVIIIreaa decemda en tir < moavafa decemda > ko 
Gorėe tiyir, ton vonerapa nekiyisa va ref kolmeem. 
Nuda zo conyukad, sanelia tukulana va plinafo 
S yvasaxo kolnar. Tir ugal ke < signare > lerkikya tisa 
ageltucaf felisik va ewala. Solve lerkikye tid stolenik 
a Ok dodelik ok birelik, pune lerkikya nendana gan 
 francafe ok englafe < yerumanikye > tid trigafa ise 
dirgackad. 


Wori izva ke darpef kerelesikeem va ewala, i tela ke 
kolnasik is kazasik me tir tanafa izva ke Gorėe. 
Ewala dere tir butcara is levetiruca is malburera is volbagaliuca is mejera is ikuza is xonuka. 
Aryono xo koe Afrika va koolanira ke lo levetirik malburen kal Amerika al wid, voxen abicaro xo 
va koinga ke bane sare lisagon wan vided. Tev kunoy oc ke Afrika remi toloya decemda ko 
grenyafa levetirikafa tota zo stoleyed. Koe Gorée, kota bora koo nuda ke rekeugal va dilizeyesa 
relkafa kazara wan kimbar. r 


Diola ke Gorėe 

Lana diola rotir nekina gan awalt tekas va izgik ke darekeugal, is 
gan agraluca ke irubasikeem krulder.Vecara ke ewala tir vey inafa 
rotira ta moticara va duxara, voxis grutera va radara va 
menuxapafa vanburera ke coseem kereleyes va ina. Guazik ke 
ewala mekiceson dile kareizud da lan adomtas norlik, i Mame 
Kumba Kastel, va Gorėe rubar ise gu kota dratcera va inafa gloga 
nendoyer. To Mame Kumba Kastel tulon nuve tatceyer da francik 
va kevba gokagluyayasa va ewala gu tadava rotenukeyed, numon 
suson va auluca ke Gorėe kev boluca ke kelu. 


Taniafa verzanuca ke darekeugal do rekeugal is ke izva do 
vieleuca tir tanara mempera ke Gorėe. Mona va Gorėe kareizud, Nuda koe Gorėe 

voxis rumeik emudes ba kota artlapira ke likay mal Dakar is dragesa 

va worara va ewala. Sin va lekeugal is gelkeugal grupenyed ise va meka evla isu bulira vulkud. 
Videsik va < levetirikxe > lukeon osk vider voxosk blisir, va darekef izgik frofar. Isen mepulvis 
korik tid neke to vrutasik ke darekeugal. Bata guazikya ton mil vageeem dum abdigadik ta mista 
lanid, dimfison ba tanoya darekefa decemda ; bat opelik renas va intafa ewala fereon 
mebuluyuna mali jontika tanda rotir kiren inafa yasa mali baroya decemda banlize dun soker ; 
bata yikya bal jorapa re tubliasa va vigama ke molt gu signare va int ware efud, epuyuson va 
ribiegaf gem ton talgukay. Kotbata tamavama blayakiskon is meviagon vrutackar. 


Gorėe ke rekeugal gu darekeugal va int vandelvejackar. 
Lubeyesi raporki ke folk ta kolnara va aryona vreda zo 
zanied ; savsafa permexa ke Castel folk gu kobaxo gan 
lingesik is yambik ke Gorée zo artazukad ` mefavlafi buli 
gu sanegafa starka zo dewelded. 


Bata guazafa zijnya tir meropestalenon kexafa ke 
bliyipis tisik. Voxen Gorėe izvakorapafe me awalker. Va 
jontika tuskaltayana rekola isu vantenusa, i va jontika 
akenafa rekola al gruper maneke me folit da mevielu titir 
lan setikeks ke tamefi nami. 


Cugexa kimbasa va tena ke levetiruca 


ON 


TELIZ LIWOMBURA 
Tula va liwa ke lana ombaliwa watson gu alto. 
Konaka gokosmana peryasafa ombaliwa. 
Xantaza : 
https://kotava1837481.wordpress.com/2018/ 
09/02/un-jeu-de-7-familles-en-kotava-2/ 

FF. 
pattels) 


Inia / inieem 


Kotavusa virda 


Virda kotavon sanelayana, nuyon is faston 
romalvajana is rorubiana is rotamzilina. 

Ickriluyun rokeem. PAG / DE. 

Internetxo ` www.europalingua.eu/KotavusaVirda 
Bu ` www.europalingua.eu/KotavusaVirda/7- 


e otuk 05-2023 


Sanegara ` Alubeaksat ke 2023. Ze otuk. Inieem : inia tolakoron sotid solawesa 
bewa jupasa va lanira ke jentik sulem. 
| Koti iniaki va aptaf yolt gidir. Ota ke inia 
Yunkeks is ewava : ewaveem abugaf gu roka ok sotir amidafa gu katca. 


nuyon rotamuzen ok rictayan gan digisik. 


wilt - aul - pujek - inia - oral - bruxa 


Wegidol is Zeus 


Wegidol, rabateson da jaftolye va int gu noleem abdivodar, djumar nume dere lion roseotar. 
Batdume va Zeus kevlanir aze bliker da in va noleem di kozilir. Voxen Zeus, pan da in va int 
gu ontinaltopo is po me keldaskir ise ware loon galper, osk va loplekura va noleem vewar, 
voxosk va toloyi oblakaki dace gaber. 


Batinde jontiktan warkon is djumason va artan disuked, me vofad da va intaf gunteem 
drasud. 


Kuda ke Aisopos, -VI-*** decemda ( kalkotavaks gan Yurani Andergan ) 


